**Noteikumu projekta „Noteikumi par ēku energosertifikāciju” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ēku energoefektivitātes likuma 7. panta trešā daļa, 8. panta astotā daļa, 9. panta piektā daļa, 10. panta trešā daļa, 11. panta trešā daļa. |
| 2. | Pašreizējā situācija un problēmas | Šobrīd ēku energosertifikāciju regulē Ministru kabineta 2010. gada 8. jūnija noteikumi Nr. 504 „Noteikumi par ēku energosertifikāciju” (turpmāk – noteikumi Nr. 504).  Eiropas Parlaments un Padome 2010. gada 19. maijā pieņēma direktīvu 2010/31/ES par ēku energoefektivitāti (turpmāk – direktīva 2010/31/ES), kura aizstāj Eiropas Parlamenta un Padomes 2002. gada 16. decembra direktīvu 2002/91/EK par ēku energoefektivitāti (turpmāk – direktīva 2002/91/EK).  Lai nodrošinātu direktīvas 2010/31/ES par ēku energoefektivitāti prasību pārņemšanu Saeimā 2012. gada 6. decembrī pieņemts Ēku energoefektivitātes likumu, kas stājās spēkā 2013. gada 9. janvārī. Ar minētā likuma spēkā stāšanos spēku zaudēja iepriekš spēkā esošais Ēku energoefektivitātes likums (2008. gada 13. marts).  Ēku energoefektivitātes likumā Ministru kabinetam doti deleģējumi noteikt:  - ēku energosertifikācijas kārtību (7. panta trešā daļa);  - ēkas energoefektivitātes sertifikāta un ēkas pagaidu energosertifikāta paraugu, reģistrācijas kārtību, ēku energoefektivitātes salīdzinošo vērtēšanas sistēmu (8.panta astotā daļa);  - ēku energoefektivitātes klasifikācijas sistēmu (9.panta piektā daļā);  - energoefektivitātes prasības un augstas efektivitātes sistēmu izmantošanas prasības gandrīz nulles enerģijas ēkām (10. panta trešā daļa);  - pārbaudes kārtību un termiņus apkures sistēmām, kuru apkures katlu lietderīgā nominālā jauda ir lielāka par 20 kilovatiem, un gaisa kondicionēšanas sistēmām, kuru lietderīgā nominālā jauda ir lielāka par 12 kilovatiem (11. panta trešā daļa).  Ēku energoefektivitātes likuma pārejas noteikumu 6. punkts nosaka, ka līdz jaunu Ministru kabineta noteikumu spēkā stāšanās dienai, bet ne ilgāk kā līdz 2013. gada 30. jūnijam piemērojami noteikumi Nr. 504. Noteikumi Nr. 504 nosaka:  - kārtību, kādā veicama ēku energosertifikācija;  - ēkas energoefektivitātes sertifikāta veidu, paraugu, saturu, izsniegšanas un reģistrācijas kārtību;  - energosertifikācijas pārraudzības kārtību;  - kārtību, kādā apkopo, aktualizē un izmanto informāciju par izsniegtajiem ēku energoefektivitātes sertifikātiem;  - pārbaudes kārtību apkures katliem, kuru nominālā jauda ir lielāka par 20 kilovatiem, un gaisa kondicionēšanas sistēmām, kuru nominālā jauda ir lielāka par 12 kilovatiem. |
| 3. | Saistītie politikas ietekmes novērtējumi un pētījumi | Noteikumu projekta izstrādei politikas ietekmes novērtējumi un pētījumi nav veikti. |
| 4. | Tiesiskā regulējuma mērķis un būtība | Noteikumu projektā daļēji saglabāti Ministru kabineta noteikumu Nr. 504 ietvertie nosacījumi, kas precizēti un papildināti ņemot vērā izmaiņas, kas ieviestas ar direktīvu 2010/31/ES un 2012. gada 6. decembra Ēku energoefektivitātes likumu.  Noteikumu projekts nosaka salīdzinošu ēku energoefektivitātes vērtēšanas un klasificēšanas sistēmu. Ēku energoefektivitātes salīdzinošā vērtēšanas sistēmu veido ēkas energoefektivitātes rādītāju, normatīvo energoefektivitātes rādītāju un ēkas tipam atbilstošu statistiski noteiktu vidējo energoefektivitātes rādītāju apkures patēriņam salīdzinājums, ko attēlo salīdzinošā vērtēšanas skalā (noteikumu 4. pielikums). Salīdzinošā vērtēšanas skalā atbilstoši Ēku energoefektivitātes likuma 9. pantam C, D, E un F klase atbilst pamata energoefektivitātes klasēm, A un B klase atbilst paaugstinātas energoefektivitātes klasēm.  Dzīvojamām ēkām:  A klase – atbilst šajos noteikumos noteiktajām prasībām gandrīz nulles enerģijas ēkām (prasības iekļautas noteikumu projekta 19. punktā);  B klase – ēkas, kurām energoefektivitātes rādītājs apkurei nepārsniedz 40 kilovatstundas uz kvadrātmetru;  C klase – ēkas, kurām energoefektivitātes rādītājs apkurei nepārsniedz 50 kilovatstundas uz kvadrātmetru;  D klase – ēkas, kurām energoefektivitātes rādītājs apkurei nepārsniedz 60 kilovatstundas uz kvadrātmetru;  E klase – atbilst ēkas tipam atbilstošam vidējam patēriņam;  F klase – atbilst normatīvos aktos noteiktajam pieļaujamajam enerģijas patēriņa līmenim; prasība noteikta Ministru kabineta 2010. gada 28. septembra noteikumu Nr.907 „Noteikumi par dzīvojamās mājas apsekošanu, tehnisko apkopi, kārtējo remontu un energoefektivitātes minimālajam prasībām” 21. punktā, kur noteikts, ka dzīvojamās mājas pārvaldītājs plāno energoefektivitātes paaugstināšanas pasākumus, tajā skaitā dzīvojamās mājas renovāciju, ja dzīvojamai mājai vidējais siltumenerģijas patēriņš pēdējos trīs kalendāra gados pārsniedz 230 kWh/m2 gadā.  Nedzīvojamām ēkām:  A klase – atbilst noteikumos noteiktajām prasībām gandrīz nulles enerģijas ēkām (prasības iekļautas noteikumu projekta 19. punktā);  B klase – zema enerģijas patēriņa ēka, kas atbilst A un C klases vidējai vērtībai;  C klase – atbilst normatīvos aktos būvniecības jomā noteiktām prasībām jaunām ēkām (jaunas prasības tiks noteiktas līdz 2013. gada beigām);  D klase – atbilst normatīvos aktos būvniecības jomā noteiktām prasībām rekonstruējamām ēkām (jaunas prasības tiks noteiktas līdz 2013. gada beigām);  E klase – atbilst ēkas tipam atbilstošam vidējam patēriņam.,.  Gan dzīvojamām, gan nedzīvojamām ēkām energoefektivitātes rādītāji šobrīd normatīvos aktos nav noteikti, tādēļ noteikumos noteikts, ka Ekonomikas ministrija nosaka un reizi gadā publicē vidējos apkures patēriņa datus par: daudzdzīvokļu dzīvojamām mājām, viena dzīvokļa mājām, biroju ēkām, izglītības iestāžu ēkām.  Nedzīvojamām ēkām C un D klases vērtības tiks noteiktas līdz 2013. gada beigām būvniecību regulējošos normatīvos aktos saskaņā ar Direktīvas 2010/31/ES 5. panta 2. punktu un Eiropas Komisijas 2012. gada 16. janvāra Regulu Nr. 244/2012, ar kuru papildina Eiropas Parlamenta un Padomes Direktīvu 2010/31/ES par ēku energoefektivitāti, nosakot salīdzinošās metodoloģijas sistēmu izmaksu ziņā optimālu minimālo energoefektivitātes prasību līmeņu aprēķināšanai ēkām un būves elementiem.  Ņemot vērā, ka B, C, D un E klašu vērtības nedzīvojamām ēkām tiks noteiktas līdz 2013. gada beigām, prasība norādīt attiecīgās klašu vērtības ēkas energosertifikātā stājas spēkā 2014. gada 1. janvārī.  Noteikumos noteiktas prasības gandrīz nulles enerģijas ēkām ņemot vērā Vides aizsardzības un reģionālās attīstības ministrijas pieredzi realizējot Klimata pārmaiņu finanšu instrumenta projektus atklātā konkursā „Zema enerģijas patēriņa ēkas”. Papildus ņemts vērā Informatīvā ziņojumā „Latvijas Enerģētikas ilgtermiņa stratēģija 2030 – konkurētspējīga enerģētika sabiedrībai” noteiktas priekšnosacījums „16) stimulēt jaunu patērētāju pieslēgšanu efektīvām centralizētās siltumapgādes sistēmām, tai skaitā, ierobežojot zemas lietderības fosilo autonomās apkures iekārtas uzstādīšanu teritorijā, kurā ir pieejama centralizētā siltumapgāde”.  Noteikumi nosaka, ka neatkarīgi eksperti izsniegtos ēku energosertifikātus un ēku pagaidu energosertifikātus reģistrē ēku energosertifikātu reģistrā, ko uztur Ekonomikas ministrija. Ēku energosertifikātu reģistrā iekļauj datus, kas saskaņā ar šiem noteikumiem iekļauti ēkas energosertifikātā, ēkas pagaidu energosertifikātā un šo dokumentu pielikumos.  Ēku energosertifikātu reģistru plānots iekļaut Būvniecības informācijas sistēmā (turpmāk – BIS). Ekonomikas ministrija īsteno Eiropas Savienības fondu 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu „Būvniecības informācijas sistēmas izstrāde” (ID. 3DP /3.2.2.1.1/08/IPIA/IUMEPLS/004). Projekta īstenošanas ilgums ir no 2010. gada 7. janvāra līdz 2014. gada 1. janvārim. Ņemot vērā, ka BIS vēl nav izveidota, noteikumos iekļauts pārejas noteikums par ēku energosertifikātu un ēku pagaidu energosertifikātu reģistrāciju no 2014. gada 1. janvāra.  Noteikumu projektā apkures sistēmu un gaisa kondicionēšanas sistēmu pārbaude noteikta termiņos, kādus pieprasa direktīva 2010/31/ES, piemērojot attiecīgus Latvijā adaptētus CEN (Eiropas standartizācijas organizācijas) standartus:   * LVS EN 15378:2009 L „Ēku apkures sistēmas. Apkures katlu un apkures sistēmu inspicēšana” (turpmāk – standarts LVS EN 15378:2009 L); * LVS EN 15240:2009 L „Ēku ventilācija. Ēku energoefektivitāte. Gaisa kondicionēšanas sistēmu apskates vadlīnijas” (turpmāk – standarts LVS EN 15240:2009 L).   Standarta LVS EN 15378:2009 L un LVS EN 15240:2009 L piemērošana noteikumu projektā noteikta, jo attiecīgos standartus CEN pieņēma atbilstoši Eiropas Komisijas pilnvarojumam (M/343), lai nodrošinātu ēku energoefektivitātes direktīvas prasību izpildi. Standarts LVS EN 15378:2009 L un LVS EN 15240:2009 L iztulkots latviešu valodā 2009. gadā. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Noteikumu projektu izstrādāja Ekonomikas ministrija. Noteikumu izstāde laikā analizēti Eiropas Savienības dalībvalstu (Lietuvas, Igaunijas, Vācijas, Dānijas, Zviedrijas) normatīvie akti ēku energoefektivitātes jomā. Nevalstiskās organizācijas viedokli varēs sniegt noteikumu projekta saskaņošanas laikā. |
| 7. | Cita informācija | Ministru kabinetā 28.05.2013. izskatīts Informatīvais ziņojums „Latvijas Enerģētikas ilgtermiņa stratēģija 2030 – konkurētspējīga enerģētika sabiedrībai”, kurā noteikts, ka energoefektivitātes veicināšanai, viens no priekšnosacījumiem ir: „īstermiņā noteikt ievērojami augstākas izmaksu ziņā efektīvas obligātas būvnormatīvu klases jaunu un renovētu ēku siltumnoturībai, kā arī brīvprātīgas klases, t.sk., 0 enerģijas patēriņa ēkas”. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Noteikumu projekts attiecas uz neatkarīgiem ekspertiem, kuri veic ēkas energosertifikāciju vai ēkas pagaidu energosertifikāciju. Latvijā ir 100 sertificēti energoauditori, kas tiesīgi izdot ēku energosertifikātus vai pagaidu energosertifikātus un 387 sertificēti būvju konstrukciju projektētāji, kas tiesīgi izdot ēku pagaidu energosertifikātus. Pēc Ministru kabineta noteikumu projekta „Noteikumi par neatkarīgiem ekspertiem ēku energoefektivitātes jomā” (28.03.2013. prot. Nr. 12, 8. §, VSS-291) pieņemšanas tiesības izdot ēku pagaidu energosertifikātus iegūs 889 sertificēti arhitekti un 278 siltumapgādes un ventilācijas sistēmu projektēšanas jomā sertificēti būvspeciālisti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Saskaņā ar ēku energoefektivitātes likumu, ēku energosertificēšana skar ēku būvniecībā, izīrēšanā un pārdošanā iesaistītās personas: īpašniekus (pārdevējus, izīrētājus) un potenciālos lietotājus (pircējus, īrniekus). |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Cita informācija | Noteikumu projektam jāstājas spēkā līdz 2013. gada 30. jūnijam. Pēc noteikumu projekta spēkā stāšanās, zaudēs spēku Ministru kabineta 2010. gada 6. jūnija noteikumi Nr. 504 „Noteikumi par ēku energosertifikāciju”. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts izstrādāts, lai pārņemtu Eiropas Parlamenta un Eiropas Padomes 2010. gada 19. maija direktīvu 2010/31/ES par ēku energoefektivitāti.  Direktīvas 2010/31/ES 27. pants nosaka, ka dalībvalstis līdz 2012. gada 9. jūlijam pieņem un publicē normatīvos un administratīvos aktus, kas vajadzīgi, lai izpildītu direktīvas 2. līdz 18. panta, kā arī 20. un 27. panta prasības. |
| 2. | Citas starptautiskās saistības | Projekts šo jomu neskar |
| 3. | Cita informācija | Noteikumu projekts pārņem Direktīvas 2010/31/ES 11., 14., 15. un 16. panta prasības.  Citi Direktīvas 2010/31/ES panti pārņemti ar 2012. gada 6. decembra Ēku energoefektivitātes likumu vai tiks pārņemti ar citiem normatīviem aktiem. |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Eiropas Padomes 2010. gada 19. maija direktīva 2010/31/ES par ēku energoefektivitāti. | | |
| A | B | C | D |
| Attiecīgā ES tiesību akta panta numurs (uzkaitot katru vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 11. panta  1. daļa | 5., 13., 14. punkts,  1., 2. un 4. pielikums;  Ēku energoefektivitātes likuma (turpmāk – EEEL) 8. panta 1., 2. un 3. daļa. | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 11. panta  2. daļa | 7.1., 7.5. apakšpunkts un 3. pielikuma 5. sadaļa;  EEEL 8. panta 6. daļa | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 11. panta  3. daļa | 3. pielikuma 5. sadaļa;  EEEL 8. panta 6. daļa | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 11. panta  4. daļa | 7.5. apakšpunkts | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 11. panta  5. daļa | EEEL 13. panta 1. daļas 2. un 3. punkts | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 11. panta  6. daļa | Nav piemērota | Projekts šo jomu neskar | Projekts nenosaka stingrākas prasības nekā attiecīgais ES tiesību akts |
| 11. panta  7. daļa | Nav piemērota | Projekts šo jomu neskar | Projekts nenosaka stingrākas prasības nekā attiecīgais ES tiesību akts |
| 11. panta  8. daļa | EEEL 8. panta 7. daļa | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 11. panta  9. daļa | Projekts šo jomu neskar | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 14. panta  1. daļa | 18., 19., 20. punkts;  EEEL 11. pants | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 14. panta  2. daļa | 19. punkts | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 14. panta  3. daļa | 19. punkts | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 14. panta  4. daļa | Projekts šo jomu neskar | Projekts šo jomu neskar | Projekts nenosaka stingrākas prasības nekā attiecīgais ES tiesību akts |
| 14. panta  5. daļa | Projekts šo jomu neskar. | Projekts šo jomu neskar | Projekts nenosaka stingrākas prasības nekā attiecīgais ES tiesību akts |
| 15. panta  1. daļa | 21., 22., 23. punkts;  EEEL 11. pants | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 15. panta  2. daļa | 23. punkts | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 15. panta  3. daļa | 23. punkts | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 15. panta  4. daļa | Projekts šo jomu neskar | Projekts šo jomu neskar | Projekts nenosaka stingrākas prasības nekā attiecīgais ES tiesību akts |
| 15. panta  5. daļa | Projekts šo jomu neskar | Projekts šo jomu neskar | Projekts nenosaka stingrākas prasības nekā attiecīgais ES tiesību akts |
| 16. panta  1. daļa | 23. un 25. punkts;  EEEL 11. panta 2. daļa | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| 16. panta  2. daļa | EEEL 13. panta 1. daļas 1. punkts | Pārņemta pilnībā | Projekts nenosaka stingrākas prasības nekā attiecīgais ES tiesību akts |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Direktīvā 2010/31/ES paredzētā rīcības brīvība piemērota sekojoši – 11. panta 6. un 7. punktā dotā rīcības brīvība ēkas daļu vai viendzīvokļa māju energosertifikācijai izmantot cita līdzvērtīga dzīvokļa vai mājas energosertifikātu nav izmantota, jo Latvijā ēkas daļu (t.sk. dzīvokļu) energosertifikāts nepieciešams tikai gadījumos, ja attiecīgai ēkas daļai ir individuāla energonesēja vai siltumenerģijas uzskaite, kā arī šobrīd tipveida ēku apbūve nav izplatīta. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | |
| Cita informācija | | Nav | |

|  |
| --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Par noteikumu projektu nozares eksperti tiks informēti izsludinot noteikumu projektu. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar. |

Ekonomikas ministrs D. Pavļuts

Vīza: valsts sekretārs J. Pūce

05.07.2013. 8:30

2397

Dz. Grasmanis

67013040

Dzintars.Grasmanis@em.gov.lv